Y.B. TUAN MOHD SHAID BIN ROSLI: Oh.. terima kasih, terima kasih.
Sabar, sabar. jadi, saya ambil kesempatan ini untuk Y.B. TUAN NG SZE HAN : mengucapkan terima kasih kepada Ahli-ahli Yang Berhormat di atas teguran dan
cadangan yang telah dikemukakan selama dua (2) hari dan terlalu banyak idea yang bernas daripada Ahli-ahli Yang Berhormat dan saya lihat semuanya adalah demi Negeri Selangor yang lebih baik dan terus menjadi negeri peneraju Malaysia. Saya tidak dapat sebut satu demi satu apa yang telah dibangkitkan oleh semua walau bagaimanapun, perkara-perkara yang dibawakan oleh Ahli-ahli Yang Berhormat akan dilihat secara serius. Satu perkara yang telah menjadi perhatian Ahli-ahli Yang Berhormat khususnya Yang Berhormat Jeram adalah pada pasca COVID-19 adalah sejauh manakah keseriusan Kerajaan Negeri dalam membantu rakyat Selangor khususnya penjaja dan peniaga kecil yang telah terjejas pendapatan akibat penularan COVID -19. Perkara ini telah disentuh oleh Yang Berhormat Batu Tiga, antaranya Bantuan Pemberian Insentif Khas, one-off sebanyak RM 500.00 kepada penjaja berlesen. Hingga setakat ini, sebanyak 22,884 telah menerima manfaat tersebut iaitu bersamaan dengan RM 11, 442, 000.00 peruntukan dan juga pengecualian bayaran sewa premis PBT bagi bulan April dan Mei untuk tahun ini dan kelayakan pengecualian adalah kepada penyewa yang telah mempunyai lesen tahun 2020 serta mematuhi komitmen bayaran sewa bulanan.
Ahli-ahli Yang Berhormat, pasca COVID-19 ini didapati ramai peniaga kecil atau penjaja yang telah memulakan perniagaan kecil-kecilan. Ada di antara mereka itu tidak mempunyai lesen perniagaan. Kerajaan Negeri akan membantu golongan ini dengan memberikan lesen perniagaan sekiranya kawasan yang mereka berniaga itu sesuai, selamat dan tidak mengakibatkan kacau ganggu, khususnya kacau ganggu lalu lintas ya. Kerajaan Negeri bertekad dan komited untuk memberi keutamaan dan membantu warga negara khususnya rakyat Selangor dalam menceburi bidang perniagaan lebih-lebih lagi pada pasca COVID-19 ini. Oleh itu, Kerajaan Negeri telah meluluskan untuk tidak membenarkan warga negara asing menjalankan aktiviti perniagaan-perniagaan kecil atau dilesenkan di bawah aktiviti penjaja. Semua lesen penjaja dan perniagaan kecil termasuk lesen perniagaan di premis milik jabatan, atau agensi ataupun PBT di bawah pentadbiran Kerajaan Negeri Selangor hendaklah dipertimbangkan kepada warganegara Malaysia sahaja. PBT juga meletakkan sekatan kepada syarat-syarat lesen penjaja iaitu tidak dibenarkan menggunakan pekerja warga asing tanpa izin dengan harapan lebih peluang pekerjaan ditawarkan kepada warganegara Malaysia. Tindakan tegas akan dikenakan terhadap perniagaan tanpa lesen yang dijalankan oleh warga asing khususnya, dan juga premis penjaja yang menyewakan kepada warga asing dan melantik pembantu warga asing.
Baru-baru ini, PBT-PBT di Negeri Selangor sedang bergiat dalam menjalankan operasi terhadap perniagaan warga asing tanpa lesen. Sebenarnya, selama ini, penjaja dan peniaga kecil merupakan antara golongan yang paling dititikberatkan oleh Kerajaan Negeri Selangor. Ahli-ahli Yang Berhormat mungkin tidak sedar insentif pengecualian fi lesen telah masuk ke tahun yang kelima sejak pelaksanaan pada tahun 2016. Tahun
kelima kita mengecualikan fi lesen bagi penjaja. Oleh itu, Kerajaan Negeri menyeru para penjaja atau peniaga kecil yang tanpa lesen hendaklah mengemukakan permohonan lesen perniagaan di PBT masing-masing dan Kerajaan Negeri akan sedaya upaya untuk membantu. Ok (ketawa). Ada juga beberapa Ahli Yang Berhormat telah menyentuh isu berkenaan kilang tanpa kebenaran. Jadi, secara ringkas ..